Uus-urbanism
Uus-urbanism on suund linnaplaneerimispraktikas, mis püüab asumite rajamisel ja ümberkujundamisel luua jalakäijasõbralikku ning inimlikes mastaapides mitmekesist tiheasustust vastukaaluks valglinnastumisele, autostumisele ja suurte linnaäärsete kaubanduskeskuste rajamisele. Uus-urbanismi põhimõtted töötasid 1980. aastatel välja Andrés Duany ja Elizabeth Plater-Zyberk.